Васил Ив. Стоянов
Лято

chitanka.info

Дойде лято. На небето

слънцето припече,

над земята маранята

леко тръпне вече.

Чучулига се издига,

кукувица кука,

а светулка, като булка

гиздава, блещука.

Ей жетварки с паламарки

морни жънат нива

и косачи, и копачи

буен пот облива.

А на сянка сред полянка

тук стада пладнуват,

там децата из реката

къпят се, лудуват.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.